Zack Snyder Goda Video Transmisi Dari Lord Darkseid
Pengarah Zack Snyder telah kongsikan video pengoda “transmission” dari penjahat ikonik DC Comic Darkseid.  Menerusi perkongsiannya di Twitter, Snyder menulis kapsyen “#fullcircle” serta berkongsi video yang menyebut “Incoming Transmission From Lord Darkseid,” disusuli dengan naratif yang meminta penonton menetapkan tarik temujanji pada 28 hingga 30 April, 2023.  Bagaimanapun tiada maklumat lanjut mengenai acara yang digoda Snyder untuk tarikh tersebut.  Anda boleh lihat tweet Zack Snyder dibawah: #fullcircle pic.twitter.com/UTK9qSq17q— Zack Snyder (@ZackSnyder) March 15, 2023 #fullcircle pic.twitter.com/UTK9qSq17q— Zack Snyder (@ZackSnyder) March 15, 2023 Darkseid merupakan antagonis utama dalam filem Zack Snyder’s Justice League, yang dilancarkan pada 2021 – hampir empat tahu selepas tayangan filem Justice League.  Versi potongan Snyder itu menampilkan beberapa karakter yang tidak ditunjukkan dalam versi pawagam dan durasi tayangannya juga melebih empat jam.  Pada penghujung 2022, DC Studios telah mengambil James Gunn dan penerbit Peter Safran untuk mengemudi syarikat itu sebagai CEO bersama, dan mereka berdua telah membuat keputusan untuk menyusun semula kesemua projek filem dan television DC.  Fasa pertama DC Universe dipanggil Chapter One: Gods and Monsters, yang akan menampilkan beberapa filem dan rancangan televisyen yang berbeza. Beberapa projek telah diumumkan antaranya filem yang akan memberi fokus pada watak Batman dan Robin yang bertajuk The Brave and the Bold, filem Supergirl yang bertajuk Supergirl: Woman of Tomorrow, filem Swamp Thing dan beberapa rancangan televisyen. 